

**SREDNJA ŠKOLA DR. ANTUNA BARCA CRIKVENICA**  
**Adresa:** Zidarska 4, 51260 Crikvenica  
**Telefon:** 051 / 241 202; 051 / 784 211  
**E-pošta:** ured@ss-abarca-crikvenica.skole.hr

Klasa: 372-02/25-01/01

Urbroj:2107-30-01-25-01

Crikvenica, 04. veljače 2025. godine

Na temelju članka 11. Odluke o uvjetima, kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (Klasa:022-04/17-01/32, Urbroj:2170/1-01-01/5-17-12 od 11. rujna 2017. godine), Odluke o izmjenama Odluke o uvjetima kriterijima i postupku za uzimanje i davanje u zakup i privremeno korištenje prostora i opreme u školskim ustanovama kojima je osnivač Primorsko-goranska županija (Klasa: 022-04/20-01/39, Urbroj:2170/1-01-016-20-11 od 26. listopada 2020. godine) i Odluke Školskog odbora Srednje Škole dr. Antuna Barca Crikvenica o raspisivanju javnog natječaja za davanje u zakup školske sportske dvorane (Klasa:007-02/25-03/01, Urbroj:2107-30-01-25-01 od 31. siječnja 2025. godine) Srednja škola dr. Antuna Barca Crikvenica, Zidarska 4, Crikvenica raspisuje

**JAVNI NATJEČAJ**

za davanje u zakup školske sportske dvorane

1. Predmet natječaja je davanje u zakup školske sportske dvorane Srednje škole dr. Antuna Barca Crikvenica s pomoćnim prostorima (sanitarni čvorovi, svlačionice), na adresi Zidarska 4, Crikvenica, površine: 749 m2.
2. Školska sportska dvorana s pomoćnim prostorima daje se u zakup za sportske aktivnosti i druge programe koji se u njoj mogu izvoditi.
3. Školska sportska dvorana s pomoćnim prostorima daje se u zakup u razdoblju od 01. ožujka 2025. do 31. prosinca 2025. godine u vremenu kada je prostor slobodan, odnosno kada ga ne koristi Škola.
4. Ponuditelj je obvezan navesti željeni termin. U ponudi su sljedeći termini:

|  |  |
| --- | --- |
| Dani u tjednu | Vrijeme korištenja dvorane |
| PONEDJELJAK | 15,30 – 17,00  17,00 – 18,30  18,30 – 20,00  20,00 – 21,30 |
| UTORAK | 15,30 – 17,00  17,00 – 18,30  18,30 – 20,00  20,00 – 21,30 |
| SRIJEDA | 16,30 – 18,30  18,30 – 20,00  20,00 – 21,30 |
| ČETVRTAK | 15,30 – 17,00  17,00 – 18,30  18,30 – 20,00  20,00 – 21,30 |
| PETAK | 16,30 – 18,00  18,00 – 19,30  19,30 – 21,30 |
| NEDJELJA | 19,00 – 20,00 |

1. Početna cijena zakupa školske sportske dvorane s pomoćnim prostorima iznosi 24 eura po satu (60 min). Cijena uključuje i sve stvarne troškove korištenja prostora (režijski troškovi). Škola u trenutku objave natječaja nije u sustavu PDV-a.
2. Kriterij za odabir ponude: Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najveći iznos mjesečne zakupnine. Ako su na javni natječaj pristigle dvije ili više valjanih ponuda s jednakim iznosom mjesečne zakupnine, najpovoljnijom ponudom smatrat će se ona koja je dostavljena ranije.
3. Pravo sudjelovanja na javnom natječaju imaju pravne i fizičke osobe.
4. Vlastoručno potpisana ponuda (obrazac se nalazi u privitku) obavezno mora sadržavati:  
   a) za pravne osobe: naziv, sjedište, OIB, IBAN, ime i prezime osobe ovlaštene za zastupanje, kontakt broj i e-mail ponuditelja

/ za fizičke osobe: ime i prezime, adresu, OIB, IBAN, kontakt broj i e-mail,  
b) željeni termin

c) vrstu aktivnosti koju ponuditelj želi provoditi u dvorani i  
d) visinu zakupnine koja se nudi (po satu).

1. Prednost imaju programi za djecu i mladež s područja Grada Crikvenice.
2. Rok za dostavu ponuda je 8 dana od dana objave natječaja na mrežnim stranicama Škole.
3. Pisane ponude dostavljaju se poštom preporučenom pošiljkom na adresu: Srednja škola dr. Antuna Barca Crikvenica, Zidarska 4, 51260 Crikvenica na obrascu koji se nalazi u prilogu. Ponude se predaju u zatvorenoj omotnici s naznakom „Ne otvaraj – ponuda za natječaj“. Nepotpune i nepravovremene ponude neće se razmatrati.
4. Javno otvaranje ponuda održati će se 19. veljače 2025. godine u 15,00 sati u prostorima Srednje škole dr. Antuna Barca Crikvenica.
5. Prostor se ne može dati u podzakup. Ugovor o zakupu sklopiti će se u pisanom obliku u roku od najviše 30 dana od dana donošenja odluke o odabiru.
6. Škola zadržava pravo poništiti natječaj ili dio natječaja odnosno ne prihvatiti niti jednu ponudu bez navođenja razloga i ne odgovara za eventualnu štetu sudionicima natječaja.
7. Svi ponuditelji biti će obaviješteni o izboru najpovoljnijeg ponuditelja u roku od 3 dana od dana izbora putem elektroničke adrese navedene u prijavi na natječaj, a u nedostatku iste putem zemaljske pošte.
8. Svi zainteresirani ponuditelji mogu pogledati prostor koji je predmet natječaja nakon objave natječaja u pratnji ovlaštenog predstavnika škole svaki radni dan od 10,00 – 12,00 sati do zaključenja natječaja uz prethodnu najavu na broj telefona 051/241-202.
9. Ovaj natječaj objaviti će se na mrežnim stranicama Srednje škole dr. Antuna Barca Crikvenica dana 04. veljače 2025. godine i otvoren je do 12. veljače 2025. godine do 23,59 sati. Ponuda je dostavljena u roku ako je na prijamnom žigu razvidno da je zaprimljena u pošti do 12. veljače 2025. godine do 23:59 sati.

Povjerenstvo za provedbu natječaja